text: মোস্তাক আহমদ চৌধুরী যিনি এলাকায় মোস্তাক মিয়া নামেই পরিচিত। বাংলাদেশের কক্সবাজার জেলার রাজনীতিবিদ ও মুক্তিযুদ্ধের সংগঠক। তিনি তৎকালীন চট্টগ্রাম-১৭, তৎকালীন চট্টগ্রাম-১৪ ও কক্সবাজার-৩ আসনের সাবেক সংসদ সদস্য।
  
  প্রাথমিক জীবন 
  মোস্তাক আহমদ চৌধুরী কক্সবাজারের সদর উপজেলার চৌফলদন্ডী গ্রামে জমিদার পরিবারে জন্মগ্রহণ করেন। তার পিতা মমতাজ আহমদ চৌধুরী খান বাহাদুর। তার স্ত্রী কানিজ ফাতেমা মোস্তাক কক্সবাজার জেলা মহিলা আওয়ামী লীগের সভানেত্রী ও কক্সবাজার মহিলা সংস্থার চেয়ারম্যান। তাদের এক ছেলে ও এক মেয়ে।
  
  রাজনৈতিক ও কর্মজীবন 
  মোস্তাক আহমদ চৌধুরী কক্সবাজার জেলা পরিষদের চেয়ারম্যান। পূর্বে তিনি কক্সবাজার জেলা পরিষদের প্রসাশক ছিলেন। তিনি ১৯৭০ সালের নির্বাচনে তিনি তৎকালীন চট্টগ্রাম-১৭ (সদর-রামু) আসন থেকে স্বতন্ত্র প্রার্থী হিসেবে প্রথম সাংসদ নির্বাচিত হন। এরপর ১৯৭৩ সালের প্রথম জাতীয় সংসদ নির্বাচনে তৎকালীন চট্টগ্রাম-১৭ (সদর-রামু) আসন থেকে আওয়ামী লীগের মনোনয়নে দ্বিতীয় দফায় সংসদ সদস্য নির্বাচিত হন।  ১৯৭৯ সালের দ্বিতীয় জাতীয় নির্বাচনে তিনি চট্টগ্রাম-১৪ আসন থেকে সাংসদ নির্বাচিত হন।
  
  সর্বশেষ ১৯৯১ সালের পঞ্চম জাতীয় নির্বাচনে কক্সবাজার-৩ (সদর-রামু) আসন থেকে পুনরায় সাংসদ নির্বাচিত হন।
  
  ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি আওয়ামী লীগের মনোনয়ন নিয়ে একই আসন থেকে পরাজিত হয়েছিলেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:কক্সবাজার জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:পঞ্চম জাতীয় সংসদ সদস্য
  বিষয়শ্রেণী:দ্বিতীয় জাতীয় সংসদ সদস্য
  বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: মোস্তাক আহমদ চৌধুরী